《次韵杨廷秀浣花图歌》
宋代·喻良能

诗翁衔袖出清诗，醉墨淋漓惊乍写。
明珠炯炯照户牖，恍疑骊乍睡遗者。
弥明高唱诗云云，此翁一扫如飞蚊。
诗狂克念酒作圣，樽前笑杀刘师命。
李白张旭称世贤，姓名优入少陵编。
平生我亦忝词客，自得此诗轻尺璧，
他年别去长相忆。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。